Skrydžiai be sustojimų

Skrydžiai be sustojimų – orlaivių skrydžiai, kurių metu nevykdomi sustojimai. Tarptautinės oro linijų bendrovės vykdo ypač ilgus skrydžius be sustojimų ().

Iki 2016 m. ilgiausias komercinis skrydis buvo Qantas bendrovės skrydis Nr. 8 (QF8/QFA8) iš Dalaso (JAV) į Sidnėjų (Australijoje) ir skrydis atgal (QF7/QFA7). Šio skrydžio ilgis yra 13 804 km (daugiau nei trečdalis atstumo aplink Žemę). Šie skrydžiai aptarnaujami Airbus A380 lėktuvais, o trukmė siekia 16 val. 55 min.Qantas QF 8

Kiti panašūs ypač ilgi komerciniai skrydžiai aptarnaujami tokių lėktuvų kaip Boeing 777-200LR/300ER ir Boeing 747-400/-8i.

Skrydžiai iš vakarų į rytus dėl tinkamų vėjo krypčių trunka mažiau laiko, nei tokie patys skrydžiai iš rytų į vakarus. Skirtingais sezono laikais tokių skrydžių trukmė taip pat skiriasi – Singapore Airlines skrydis iš Singapūro į Los Andželą vasarą trunka 16 val. 30 min., o žiemą – 15 val. 35 min.

Skrydžiai iš Europos į Australiją ar Naująją Zelandiją pagal atstumą būtų ilgesni už dabar esančius rekordinius skrydžius, tačiau jokia avialinijų bendrovė nevykdo tiesioginių skrydžių tarp šių žemynų. Šiuo metu visi 30 ilgiausių skrydžių vykdomi iš Šiaurės Amerikos.

Pirmasis ypač ilgas komercinio lėktuvo skrydis buvo atliktas 1989 m., kai Boeing bendrovei Quantas nuskraidino pirmąjį užsakytą Boeing 747–438 lėktuvą iš Londono į Sidnėjų. Šis skrydis truko 20 val. ir 9 min., o atstumas siekė 18 001 km.

Dabartinis QF 8 skrydis buvo pradėtas 2014 m. rugsėjo 29 d.QANTAS to Start A380 Service to Dallas from late-Sep 2014 Antrasis pagal atstumą yra Delta Air Lines kompanijos DL 201 maršrutas iš Johanesburgo į Atlantą.

2013 m. lapkričio 23 d. buvo sustabdytas tuomet ilgiausias skrydis iš Niuarko į Singapūrą. Singapore Airlines kompanijos Airbus A340-500 lėktuvas šį skrydį įvykdydavo per 18 val. 50 min.Singapore Airlines beats its own long-haul record  2020 m. lapkritį avialinijos atnaujino šiuos skrydžius, tik vietoje Niuarko naudoja Niujorko Džono F. Kenedžio tarptautinis oro uostą.Singapore Airlines To Begin Non-Stop Services To New York’s JFK International Airport

2016 m. kovo 2 d. buvo pradėtas Emirates 449 skrydis iš Naujosios Zelandijos į JAE ir tapo ilgiausiu pasaulyje – skrydžio ilgis siekia 14 200 km.Emirates A380 makes longest non-stop flight between Dubai and NZ Šie skrydžiai vykdomi Boeing 777-200LR lėktuvais.

 Šaltiniai 

Kategorija:Aviacija